Saglasno članu 54 stav 1 tačka 29 Statuta Glavnog grada („Sl.list CG-Opštinski propisi“, broj 8/19), Skupština Glavnog grada – Podgorice, na sjednici održanoj dana 15. maja 2020. godine, razmatrala je Izvještaj o radu Komunalne policije Glavnog grada - Podgorica za 2019. godinu i na osnovu člana 123 Poslovnika Skupštine Glavnog grada („Sl.list CG-Opštinski propisi“, broj 31/19), donijela sledeće-

  **OCJENE I ZAKLJUČKE**

**O C J E N E**

 U izvještajnom periodu Komunalna policija je na kvalitetan i blagovremen način realizovala poslove iz okvira svoje nadležnosti, koji se tiču održavanja komunalnog reda, u skladu sa ovlašćenjima propisanim odredbama Zakona o komunalnoj policiji.

 U izvještajnom periodu, komunalni policajci izvršili su 38.570 komunalnih i kontrolnih nadzora.

 Za konstatovane nepravilnosti, komunalni policajci, izdavali su prekršajne naloge, shodno ovlašćenjima iz Zakona o komunalnoj policija, a u skladu sa odredbama Zakona o prekršajima. S tim u vezi, Služba je izdala 27.617 prekršajnih nalog, od kojih je naplaćeno 3.557 naloga, a u 2.151 slučajeva je zatraženo sudsko odlučivanje, dok je za 7.493 prekršajna naloga u RNKiPE je dug u registru i od strane službe se blagovremeno sprovodi postupak prinudne naplate. Za preostali broj naloga je status nalog izdat i postupak je u toku. Otežavajuće okolnosti za prinudne naplate su nepoznate adrese počinioca prekršaja za koje se šalju dopisi prema Upravi policija za dobijanje podataka kao i dostavljanje akata na tim adresama.

 U izvještajnom period, samostalni savjetnici Sektora za normativno-pravne, tehničko-analitičke i stručne poslove Komunalne policija Glavnog grada – Podgorica su 2,849 puta zastupali Komunalnu policija pred Sudom za prekršaje – Podgorica, u predmetima komunalnih policajaca iz 2018. i 2019.godine.

 U postupku prinudne naplate od strane Komunalne policije kao izdavaoca prekršajnog naloga poslato je 3.225 naredbi pravnim i fizičkim licima. Za navedeni period po poslatim naredbama ukupno je naplaćeno 41.484,00 eura, od čega za pravna lica 9.889,00 eura , a za fizička lica 31.595,00 eura.

 Komunalna policija je tokom 2019.godine primila 13 zahtjeva za Slobodan pristup informacija. Takođe su tokom 2019.godine pravosnažno okončana tri ( 3) postupka u upravnim stvarima iz oblasti radnih odnosa.

 U cilju održavanja komunalnog reda vezano za postavljanje privremenih objekata montažnog karaktera, redovno je vršena kontrola i za uočene nepravilnosti Komunalni policajci su izdali 397 prekršajnih naloga.

 Tokom izvještajnog perioda pojačane aktivnosti su bile usmjerene na suzbijanje vanpijačne prodaje na javnim površinama na teritoriji Glavnog grada, gdje su postignuti dobri rezultati u uvođenju komunalnog reda u ovoj oblasti.

 Shodno Odluci o javnim parkiralištima, Komunalna policija, sprovodi nadzor usmjeren na kontrolu korišćenja javnih parkirališta na teritoriji Glavnog grada. U slučajevima kršenja odredbi navedene odluke, u izvještajnom periodu, izdato je 24.183 prekršajni nalog.

 Primjenjujući odredbe Odluke o uređenju I održavanju zelenih površina , komunalni policajci su zbog nepoštovanja odredbi iste izdali 4 prekršajna naloga I podnijela 2 zahtjeva za pokretanje prekršajnog postupka.

 Primjenom Zakona o zaštiti od buke u životnoj sredini, sprovedeno je 2.052 postupaka gdje su komunalni policajci izvšili mjerenje granične vrijednosti nivoa buke. Izdato je 342 prekršajna naloga subjektima nadzora radi prekoračenja dozvoljenog nivoa buke od akustičnih/elektroakustičkih uređaja na otvorenom iz ugostiteljskih objekata. Ukupna potraživanja po osnovu izdatih naloga su 376.200,00 eura.

 U izvještajnom periodu, radi kršenja propisanog radnog vremena, izdato je 760 prekršajnih naloga.

 U vršenju komunalnog nadzora na obezbjeđivanju komunalnog reda u oblasti auto taksi prevoza, komunalni policajci su zbog ne ispunjavanja uslova za obavljanje auto taksi prevoza izdali 102 prekršajna naloga pravnim, fizičkim licima i preduzetnicima. Komunalna policija, u toku izvještajnog perioda, obavljala je poslove povjerene Uredbom o povjeravanju dijela poslova Uprave za inspekcijske poslove Glavnom gradu Podgorica i opštinama Berane, Bijelo polje, Gusinje, Kolašin, Mojkovac, Nikšić i Rožaje. Saglasno odredbama navedene Uredbe Služba je izvršila 232 komunalna nadzora i podnijela 2 zahtjeva za pokretanje prekršajnog postupka protiv fizičkih lica.

 Komunalni policajci vrše komunalni nadzor na obezbjeđivanju komunalnog reda u oblasti održavanja čistoće na teritoriji Glavnog grada i tim povodom su izdali 101 prkršani nalog, pravnim i odgovornim licima zbog nepoštovanja odredbi Odluke o održavanju čistoće.

 U vršenju komunalnog nadzora na obezbjeđivanju komunalnog reda u oblasti poštovanja kućnog reda u stambenim zgradama na teritoriji Glavnog grada, komunalni policajci su zbog nepoštovanja odredbi Odluke o kućnom redu u stambenim zgradama u izvještajnom period izdali 19 prekršajnih naloga fizičkim licima.

 Komunalna policija Glavnog grada obezbjeđuje komunalni red u oblasti koja je uređena odredbama Odluke o komunalnom uređenju grada, u kojoj oblasti su radi kršenja komunalnog reda izdali 6 prekršajnih naloga.

 U vršenju komunalnog nadzora na kontroli upravljanja, izgradnje, rekonstrukcija, održavanje, zaštite i razvoj opštinskih i nekategorisanih puteva na teritoriji Glavnog grada, Komunalna policija Glavnog grada je izdala 4 prekršajna naloga.

 U vršenju komunalnog nadzora na obezbjeđivanju komunalnog reda u oblasti kontrole uslova i načina držanja kućnih ljubimaca, postupanja sa napuštenim i izgubljenim životinjama, načina zbrinjavanja i kontrole njihovog razmnožavanja na teritoriji Glavnog grada, komunalni policajci su podnijeli 10 zahtjeva za pokretanje prekršajnog postupka protiv fizičkih lica zbog konstantovanih nepravilnosti u navedenoj oblasti.

 Komunalni policajci su zbog kršenja odredba Odluke o javnom vodosnadbijevanju na teritoriji Glavnog grada izdali 2 prekršajna naloga.

 U izvještajnom periodu, radi kršenja odredbi Zakona o komunalnoj policija, izdato je 39 prekršajnih naloga.

 U dijelu komunalnog nadzora nad sprovođenjem Zakona o komunalnim djelatnostima Služba je izdala 1.654 prekršajna naloga pravnim, fizičkim licima i preduzetnicima, kao što su i podnijeli 15 zahtjeva za pokretanje prekršajnog postupka. U dijelu komunalnog nadzora nad sprovođenjem odredbi Zakona o prevozu u drumskom saobraćaju, služba je, u izvještajnom periodu izdala 2 prekršajna naloga.

 U izvještajnom periodu Komunalna policija Glavnog grada-Podgorica je preko sistetema 48 primila 71 prijavu građana, na koje je u roku i blagovremeno odgovorila, dok je od strane građana na arhivi Komunalne policije pristiglo 228 pisanih prijava i 5.761 telefonskih inicijativa građana, od kojih je riješeno 3.703 i odbačeno 2.058 prijava.

 U izvještajnom periodu ukupan broj prekršajnih naloga je 27.617 od kojih je 3.557 plaćen, a ukupna novčana potraživanja su u iznosu od 374.480,00 eura od kojih je naplaćeno ukupno 77.012,54 eura. Ukupan procenat naplate u izvještajnom periodu je 12,88% na ukupan iznos.

 U Komunalnoj policiji utvrđene su dvije unutrašnje organizacione jedinice: Sektor za normativno pravne, tehničko-analitičke i stručne poslove i Sektor za vršenje komunalnog nadzora i održavanje komunalnog reda.

 U skladu sa Pravilnikom o unutrašnjoj organizaciji i sistematizaciji Komunalne policije Glavnog grada-Podgorica, rad ove Službe je organizovan u tri smjene, vikendom i praznicima, čime je obezbijeđen kontinuitet neophodan za vršenje funkcija Službe.

 Komunalna policija, kao posebna služba Glavnog grada – Podgorice, radi efikasnijeg i ekonomičnijeg rada ostvarivala je saradnju sa svim organima lokalne uprave, drugim državnim organima, nevladinim organizacijama, medijima, građanima i posebno svakodnevna saradnja sa Upravom policije i Upravom carina.

 Na bazi prethodnog može se ocijeniti da je Komunalna policija na profesionalan način uspješno I blagovremeno realizovala poslove iz okvira nadležnosti.

 Polazeći od datih ocjena, utvrđuje se sljedeći prijedlog-

 **Z A K LJ U Č A K A**

1. Usvaja se Izvještaj o radu Komunalne policije Glavnog grada - Podgorice za 2019. godinu;
2. U cilju povećanja procenta naplate potraživanja, preduzeti zakonom dozvoljene mjere i radnje na povećanju istih;
3. Nastaviti sprovođenje komunalnog nadzora i preduzimanje mjera i radnji, propisanih Zakonom o komunalnoj policiji, a sve u cilju što boljeg održavanja komunalnog reda na teritoriji Glavnog grada Podgorice.
4. Za realizaciju zaključaka zadužuje se menadžment Komunalne policije Glavnog grada – Podgorice.

Broj: 02-016/20-480

Podgorica,15. maja 2020. godine

 **SKUPŠTINA GLAVNOG GRADA – PODGORICE**

 **PREDSJEDNIK SKUPŠTINE,**

 **dr Đorđe Suhih**